Respublikada axborot texnologiyalari sohasini rivojlantirish uchun shart-sharoitlarni tubdan yaxshilash chora-tadbirlari toʻgʻrisida
(decree, 2021-07-24)

Keyingi yillarda axborot-kommunikatsiya texnologiyalarini (keyingi oʻrinlarda AKT deb ataladi) davlat boshqaruvi va davlat xizmatlari koʻrsatishning barcha sohalariga joriy etish boʻyicha bosqichma-bosqich oʻtkazilayotgan islohotlar axborot xizmatlarini ilgari surish, “elektron hukumat” tizimini rivojlantirish va amalga oshirish, xalq bilan muloqot qilish va aholining kundalik muammolarini joylarda oʻz vaqtida hal qilishning samarali mexanizmlarini yaratish imkonini berdi. Bu borada erishilgan natijalarga qaramasdan, axborot texnologiyalari rivojlanishi va ularni iqtisodiyot sohalariga joriy etishning hozirgi holati, shuningdek mahalliy dasturiy mahsulotlarning eksport darajasi hali ham pastligicha qolmoqda. Axborot texnologiyalarining raqobatdosh va yuqori unumdorlikka ega tarmogʻini shakllantirish uchun mamlakatning fan va taʼlim sohasidagi salohiyatidan yetarlicha foydalanilmayapti. Respublikada amal qilayotgan tashkiliy-iqtisodiy sharoit AKT sohasida tez oʻsishni namoyish etayotgan xorijiy mamlakatlarda yaratilgan sharoitlarga nisbatan mamlakatning raqobatdoshligi pastligini hisobga olgan holda ushbu sohaning yanada rivojlanishiga yetarli darajada yordam bermayapti. AKTning jadal rivojlanishi yangi imkoniyatlarni ochib berar ekan, davlat tomonidan keng koʻlamli qoʻllab-quvvatlashni hamda respublikaning xalqaro AKT bozoridagi oʻrnini kuchaytirishni talab qiladi. AKTdan foydalanishga asoslangan iqtisodiyotning yuqori texnologik tarmoqlarini shakllantirish va faol rivojlantirish uchun qulay sharoitlar yaratish, axborot texnologiyalari mahsulotlari ishlab chiqaruvchilar va buyurtmachilariga qoʻshimcha imtiyozlar va preferensiyalar berish hisobiga ushbu tarmoqda ilm-fan, taʼlim va ishlab chiqarishning integratsiyalashuvini yanada chuqurlashtirish, AKT mahsulotlari eksportini koʻpaytirish, shuningdek mahalliy va xorijiy investitsiyalar jalb etilishini ragʻbatlantirish maqsadida: 2. Belgilab qoʻyilsinki, Dasturiy mahsulotlar va axborot texnologiyalari texnologik parki (keyingi oʻrinlarda — Texnopark) axborot texnologiyalari mahsulotlarini ishlab chiqarishni rivojlantirish uchun eng qulay sharoitlarni yaratish maqsadida butun respublika hududida Texnopark rezidentlarini joylashtirgan holda Oʻzbekiston Respublikasi hududi doirasida eksterritoriallik prinsipi asosida tashkil qilinadi. 5. Texnopark rezidentlari 2028-yil 1-yanvargacha boʻlgan muddatga: barcha turdagi soliqlar va davlat maqsadli jamgʻarmalariga majburiy ajratmalarni, shuningdek ijtimoiy soliqni toʻlashdan; belgilangan tartibda tasdiqlanadigan roʻyxatlar boʻyicha Oʻzbekiston Respublikasida ishlab chiqarilmaydigan, oʻz ehtiyojlari uchun olib kirilayotgan uskunalar, butlovchi qismlar, detallar, uzellar, texnologik hujjatlar, dasturiy taʼminot vositalari uchun bojxona toʻlovlari toʻlashdan (bojxona yigʻimlaridan tashqari) ozod etilsin. 7. Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi Moliya vazirligi va Davlat soliq qoʻmitasi bilan birgalikda: har yili berilgan imtiyozlar va preferensiyalarning AKT milliy bozorining rivojlanishiga taʼsiri, ichki va tashqi bozorlarda dasturiy mahsulotlar va AKT xizmatlarining raqobatdoshligi darajasini tahlil qilsin va tahlil natijalarini keyinchalik Muvofiqlashtiruvchi kengashga kiritsin; 2017-yil 1-noyabrgacha boʻlgan muddatda Oʻzbekiston Respublikasi Prezidentining “Mamlakatimizning dasturiy taʼminot vositalari ishlab chiquvchilarini ragʻbatlantirishni yanada kuchaytirish chora-tadbirlari toʻgʻrisida”gi 2013-yil 20-sentabrdagi PQ-2042-son qaroriga muvofiq yaratilgan Dasturiy taʼminot vositalari ishlab chiquvchilari milliy reyestrining kelgusida faoliyat yuritishining maqsadga muvofiqligi toʻgʻrisidagi takliflarni Muvofiqlashtiruvchi kengashga kiritsin. 8. Texnopark rezidentlari bilan tuzilgan mehnat shartnomalari boʻyicha xodimlar tomonidan 2028-yil 1-yanvargacha olingan mehnatga haq toʻlash tarzidagi daromadlar: 7,5 foiz miqdordagi qatʼiy belgilangan stavka boʻyicha jismoniy shaxslardan olinadigan daromad soligʻiga tortilishi; soliq solish maqsadida belgilanadigan jismoniy shaxslarning umumiy yillik daromadlari hajmiga kiritilmasligi belgilab qoʻyilsin. 9. Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi Markaziy bank bilan birgalikda uch oy muddatda respublikada tovarlar va xizmatlarga haq toʻlash uchun xalqaro toʻlov kartalarini qabul qilish, shuningdek Oʻzbekiston Respublikasi rezidentlarining bank hisob raqamlariga Internet butunjahon axborot tarmogʻidagi onlayn doʻkonlar orqali tovarlar va xizmatlarni sotishdan olingan valyuta tushumini hisobga olish tizimining mukammal ishlashiga doir zarur choralar koʻrsin. 10. Oʻzbekiston Respublikasi Investitsiyalar va tashqi savdo vazirligi doimiy asosda Texnopark rezidentlari axborot texnologiyalari mahsulotlarining xorijga kirib borishini taʼminlasin. 11. Oʻzbekiston Respublikasi Vazirlar Mahkamasi bir oy muddatda Innovatsiya markazi toʻgʻrisidagi nizomni tasdiqlasin, unda quyidagi tartib nazarda tutilsin: Innovatsiya markazi va Muvofiqlashtiruvchi kengash faoliyatini tashkil etish; yuridik shaxslarni rezident maqomini olishning aniq mezonlarini belgilashni hisobga olgan holda Innovatsiya markazi rezidentlari sifatida roʻyxatga olish; Innovatsiya markazi rezidentlari uchun maxsus valyuta rejimini qoʻllash. 12. Oʻzbekiston Milliy teleradiokompaniyasi, Oʻzbekiston Milliy axborot agentligi Texnopark faoliyatining ommaviy axborot vositalarida keng yoritilishini tashkil qilsin. 13. Mazkur Farmonning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.